kardosdrur/scandi-wiki huggingface dataset:
Rådet for Større Badesikkerhed

Rådet for Større Badesikkerhed er en dansk uvildig, almennyttig og frivillig baseret organisation, der arbejder for at reducere antallet af drukneulykker i Danmark. Den blev grundlagt i marts 1983.

De 8 baderåd 
Én af opgaverne Rådet som det første løste, var at lave ti råd om sikker badning. Det er senere blevet skåret ned til otte råd.

 Lær at svømme og springe rigtigt
 Bad aldrig alene
 Bad kun hvor det er tilladt
 Gå kun ud til navlen
 Spring kun på hovedet, hvor vandet er dybt nok
 Svøm langs kysten
 Bad aldrig med alkohol og euforiserende stoffer i blodet
 Gå op, når du begynder at fryse

Se også 
 Badespot
 Baderåd

Eksterne henvisninger 
 Rådet for Større Badesikkerheds websted

Badning
Etableret i 1983
Foreninger fra Danmark
Solrød Strand
Queen Mary (flertydig)

Queen Mary kan henvise til:

Person:
 Queen Mary – synonym for Mary Thomas, vestindisk oprørsleder, død 1905
Skibe:
 RMS Queen Mary – transatlantisk passagerskib søsat i 1934
 RMS Queen Mary 2 – krydstogtskib søsat i 2003
Karlstrup Skov

Karlstrup Skov er et 238 hektar stort område der rummer Karlstrup Kalkgrav, Firemileskoven og Karlslunde Mose i Solrød og Greve Kommune.

Firemileskoven 
I 1982 begyndte Københavns Skovdistrikt mellem Køge Bugt Motorvejen og Sydmotorvejen at tilplante et landbrugsareal på 85 hektar. Dette er nu blevet en åben løvskov med mange buske og frugttræer.

Karlslunde Mose 
Her findes et 123 hektar stort fredet moseområde med forskellige naturtyper som pileskove, rør- og sivsumpe. I mange år er græsområderne i moserne blevet afgræsset af køer, heste og får. Uden græsning ville mosen gro til med krat, og derfor har Københavns Skovdistrikt genindført husdyrgræsning.
 Se også den fredede Karlstrup Mose.

Karlstrup Kalkgrav 
Karlstrup Kalkgrav er et rekreativt område mellem Karlstrup og Solrød Strand. På grund af den kalkrige jord er plantelivet meget karakteristisk for kalkelskende planter. Her findes også Sjællands klareste sø, hvor bunden kan ses 14 meter nede i vandet.

Eksterne henvisninger 
 Karlstrup Skov hos Naturstyrelsen
 Karlslunde Mose  hos visitgreve.dk
 Karlstrup Skov hos Den Store Danske

Skove i Danmark
Solrød Kommunes geografi
Greve Kommunes geografi
People Can Fly

People Can Fly Sp. z o.o er et polsk computerspilsfirma etableret i 2002. Firmaet har bl.a. Udviklet spillet Fortnite sammen med Epic Games. I 2012 skiftede firmaet navn til Epic Games Poland

Softwarevirksomheder fra Polen
Etableret i 2002
China Airlines Flight 120

China Airlines Flight 120 var en regelmæssigt planlagt flyvning fra Taiwan Taoyuan International Airport i Taoyuan County (nu Taoyuan City), Taiwan til Naha Lufthavn i Okinawa, Japan. Den 20. august 2007 brød Boeing 737-800-flyet, der stod for flyvningen, i brand og eksploderede efter landing og parkeringen til gateområdet ved Naha Lufthavn. Fire personer (tre fra flyet og en lufthavnsmedarbejder) kom til skade i ulykken.

Baggrund 
China Airlines-flyet, registrering B-18616, blev leveret i juli 2002. Ligesom andre Boeing 737 Next Generation-fly var det udstyret med CFM56-7B26-motorer.

Der var 157 passagerer om bord på flyet, herunder 2 spædbørn. Af antallet var 110 passagerer fra Taiwan, 23 var fra Japan og 24 var fra andre lande. Besætningen på otte var hovedsagelig taiwanske, med et japansk besætningsmedlem.

Henvisninger 

Flyulykker og -hændelser i 2007
Taiwans historie
Gaula

Gaula kan henvise til flere artikler:

 Gaula (Trøndelag) – en elv i Sør-Trøndelag
 Gaula (Sogn og Fjordane) – en elv i Sogn og Fjordane
 Gaula (avis) – en avis som udgives i Sør-Trøndelag
Ballerinaskørt

Ballerinaskørt er et skørt, der når ned til midten af læggen eller umiddelbart over anklen. Det bæres typisk som kostume under ballet. Den er normal fremstillet af mange lag tekstil. I 1950'erne blev det også populært som en del af en casual beklædning.

Ballerinaskørter har længe været en populær længde til formelle kjoler særligt for unge kvinder. Blandt de mest berømte bærere af et ballerinaskørt er den russiske balletdanser Anna Pavlova. De tidlige ballerinaskørter var tunge, klodsede og uhåndterlige, og de begrænsede danserne bevægelser en del. I begyndelsen af 1900-tallet blev skørtet gjort kortere, så de kun gik til knæet for at gøre det nemmere at bevæge sig i.

Ballerinaskørter bliver typisk lavet af fem til 12 lag af tylstof.

Se også 
 Tutu

Referencer 

Strutskørter
World Digital Library

World Digital Library (WDL), på dansk verdens digital bibliotek, er et internationalt digitalt bibliotek der styres af UNESCO og de forende staters Library of Congress. Det er WDL's mission at promovere international og interkulturel forståelse, udvide mængden og variateten af kulturelt indhold på internettet, samt at skabe resurser for uddannelser, forskere og generelle brugere. Ydremere er missionen at skabe kapacitet hos partner institutioner for at mindske digitale forskelle indendfor og imellem lande. Målet er at udvide ikke-engelsk og ikke-vestligt indhold på internettet, og bidrage til forskning. Biblioteket vil give gratis tilgang, via internettet, til betydningsfulde primær materialer fra kulturer fra hele verden, inkluderende: manuskripter, kort, sjældne bøger, musik notationer, optagelser, film, tryk, fotografier, arkitekt tegninger samt andre signifikante kulturelle materialer.

Historie 
WDL opened med 1,236 materialer. Fra og med tidlig 2018, indeholder biblioteket mere end 18,000 materialer fra næsten 200 lande, hvoraf nogle er dateret helt tilbage til 8000 f.Kr..

Partnerer 
Herunder listes nogle af partnerene til World Digital Library projectet:
 American Geographical Society Library, UW Milwaukee
 Bibliotheca Alexandrina
 Det kongelige bibliotek
 Library of Congress
 National Archives and Records Administration
 Russian State Library

See also 
 Europeana
 Internet Archive
 Project Gutenberg

References

Eksterne links 

 The World Digital Library

Digitale biblioteker
UNESCO
Websteder
Præsteslægt

En præsteslægt er en slægt, hvor der er tradition for, at en stor del af slægtens medlemmer, antager hvervet som præst. Oftest vidergives præsteskabet fra faderen til sønnen, og tit flere generationer i træk. 

Flere danske slægter har præstelig oprindelse, hvorfor disse betegnes som præsteslægter, på trods af at deres nulevende medlemmer, ikke nødvendigvis antager hvervet som præst.

Danske præsteslægter 
Danske præsteslægter omfatter bl.a.: 
 Barfod-slægten
 Bøgh-slægten
 Fog-slægten
 Monrad-slægten
 Paludan-slægten
 Rørdam-slægten
 Vogelius-slægten

Se også 
 Latiniserede efternavne

Kilder 
 Om præsteslægter - Tidsskrift.dk
Saida (provins)

Saida ( ; , , også kendt som Saïda) er en af Algeriets 48 provinser (, ). Administrationscenteret er Saida.

Eksterne henvisninger 
 

Provinser i Algeriet
Erik Magnusson af Sverige

Erik Magnusson af Sverige eller Erik 12. af Sverige (1339 – 21. juni 1359) var en svensk rivalkonge til sin far Magnus Eriksson fra 1356 til sin døde 1359. Han var gift med Beatrix af Bayern, der var datter af den tysk-romerske kejser Ludvig 4.

I 1344 blev Erik valgt som arving til Sverige og Skåne. Hans bror Håkon var året forinden blevet valgt som arving til Norge. Håkon fik Norges trone i 1355, hvilket fik unionen mellem Sverige og Norge til at blive brudt. Erik blev ikke tildelt nogen post i det svenske rigsråd, hvilket muligvis fik ham til at starte et oprør mod sin far i 1355. I 1357 havde oprørerne tvunget Magnus til at dele Sverige med sin søn Erik, der fik det meste af det sydlige Sverige (herunder hovedparten af Skånelandene som faderen havde erhvervet fra Danmark i 1332) og Finland at herske over. Sverige blev genforenet igen i 1359, hvor far og søn blev forsonet, og de regerede Sverige sammen indtil Eriks død nogle få måneder senere. Da han lå på sit dødsleje beskyldte Erik sin moder, Blanka af Namur, for at have forgiftet ham. Kort efter sin død døde også hans hustru Beatrix. Sønnen Erik forløstes ved kejsersnit efter moderens død 25. december 1359, men døde selv ganske kort tid efter.

Referencer 

Regenter fra Sverige
Svenskere i 1300-tallet
Svenske eller norske kongelige der er blevet konger i Danmark
Dupioni

Dupioni er en silke med en lidt knudret og lidt ujævn silketråd. Denne form for silke bruges specielt i silke fra Thailand. Silketråden til Dupioni silke udvindes fra den første silketråd som larven danner, når den opbygger sin kokon.

Vævede tekstiler
Mæsk

Mæsk er et mellemprodukt i brygning og destillering. Mæskning er processen, hvor den tørrede malt klargøres til urtkogningen. Formålet med mæskningen er at omsætte stivelsen i malten til de fermenterbare saccharider: glucose, maltose, maltotriose og dextriner.

Se også 
 Urt (ølbrygning)
 Øl
 Byg (Hordeum vulgare)
 Whisky

Kilder og henvisninger 

Ord og vendinger
Ølbrygning
Alkoholiske drikke
Lucy Pinder

Lucy Katherine Pinder (født 20. december 1983 i Winchester) er en engelsk model og skuespillerinde. Hun brød igennem i 2003 efter at være blevet opdaget af en freelancefotograf på Bournemouth Beach og har optrådt i  publikationer som FHM, Nuts, Loaded og Daily Star.

Pinder viste sig for første gang topløs i bladet Nuts i 2007, og samme år erklærede det australske blad Ralph, at hun havde de "bedste bryster i verden". 

Pinder har optrådt på FHM'''s liste over de "100 mest sexede kvinder i verden" i 2007 (som nummer 92), i 2006 (nummer 35), i 2005 (nummer 16), og i 2010 var hun leder af Bennetts Babe trup. Pinder stod for en ugentlig rådgivningsklumme i Nuts'' med titlen "The Truth About Women".

Referencer

Eksterne henvisninger 
 

Fotomodeller fra England
Skuespillere fra England
Borgerkrigen 1146-1157

En borgerkrig blev udkæmpet 1146-1157 i Danmark mellem de tre fætre Svend Grathe, Knud 5. og Valdemar den Store. I august 1157 blev Knud dræbt ved blodgildet i Roskilde, og Svend døde i oktober samme år ved slaget på Grathe Hede. Efter borgerkrigen sad Valdemar alene på tronen i 25 år.

Den danske konge Erik Lam valgte at abdicere i 1146 og gå i kloster, og han døde senere samme år. Landstingene på Sjælland og i Skånelandene valgte Svend til konge, mens Knud blev konge af Jylland og Fyn, og begge påstod at være den retmæssige konge over hele Danmark. For at styrke forholdet til de tyske stater, giftede Svend sig i 1152 med Adele af Meissen, der var datter af markgreven af Meissen i det nuværende Sachsen. Ved et møde der med Svend og Knud mæglede den tysk-romerske kejser Frederik Barbarossa mellem dem. Han erklærede Svend for at være enekonge, mens Knud skulle være lensmand over Sjælland.

Svend holdt ikke aftalen og lod ikke Knud få Sjælland, hvilket i 1154 fik Valdemar, hertugen af Slesvig, til at træde ind i krigen på Knuds side. Valdemar giftede sig med Knuds halvsøster Sofia af Minsk. Knud og Valdemar blev derefter kongehyldet ved Viborg Landsting. Svend gik i eksil i Sachsen, men kom i 1157 tilbage med en tysk hær og erobrede Slesvig, Fyn, og Lolland. De danske stormænd, der ikke ønskede tysk styre i Danmark, tvang de tre kongsemner til forhandlingsbordet. Ved et møde på Lolland i august 1157 blev man enige om, at Svend fik Skånelandene, Knud fik Sjælland, og Valdemar fik Jylland. Knud var dermed blevet vært, og inviterede til et gilde i Roskilde.

Dette førte til blodgildet i Roskilde, hvor lyset blev slukket, Knud blev dræbt, og Valdemar blev såret men flygtede. Historikere i dag mener, at Svend stod bag, men Svend selv anklagede Knud og Valdemar for kupforsøg. Valdemar tog til Fjenneslev på Sjælland, hvor han mødtes med sine fostbrødre Absalon og Esbern Snare (se Hvide-slægten). De tre sejlede mod Viborg, hvor stormændene troede på Valdemars udlægning af blodgildet i Roskilde. Svend fulgte efter ham med sin hær.

Det endelige slag stod 23. oktober 1157 på Grathe Hede nær Viborg, hvor Svend blev dræbt. Efter borgerkrigen sad Valdemar alene på tronen i 25 år, indtil sin død i 1182.

Se også 
 Andre danske borgerkrige:
 Borgerkrigen 1131-1134
 Grevens Fejde
 Svend, Knud og Valdemar (1887), et teaterstykke der handler om et fiktivt teaterstykke baseret på borgerkrigen 1146-1157.

Eksterne kilder 

 Borgerkrigen 1146-1157 på danmarkshistorien.dk

Danmark i middelalderen
Danmarks historie
1146-1157
Danmark i 1100-tallet
Sankt Laurentii Kirke (indviet 1914)

Sankt Laurentii Kirke er en romerskkatolsk kirke i Roskilde på Sjælland. Den blev indviet i 1914 af biskop von Euch. I 1940 blev den delvist ødelagt ved brand, men den blev siden repareret. Kirken er også Sankt Josefs skoles skolekirke, og der ligger et katolsk hospital på den anden side af vejen. Det er dermed et lille katolsk kvarter i Roskilde. Sognepræsten er Marcos Romero Bernús.

Referencer

Eksterne henvisninger 

 Kirkens website

Kirker i Roskilde Kommune
Kirker i Roskilde Amt
Kirker i Roskilde Stift
Etableret i 1914
Romerskkatolske kirke i Danmark
Wuhan Open

Wuhan Open er en professionel tennisturnering for kvinder, der blev spillet for første gang i 2014, og som siden da er afviklet en gang om året i Wuhan, Kina som en del af WTA Tour, hvor den tilhører turneringskategorien WTA Premier 5.

Petra Kvitová har rekorden for flest sejre i singleturneringen med to turneringssejre (2014 og 2016). I doublerækken sidder Martina Hingis på rekorden for flest titler, idet hun har vundet turneringen tre gange med tre forskellige makkere: 2014 sammen med Flavia Pennetta, 2015 sammen med Sania Mirza og i 2017 med Chan Yung-Jan som makker.

Turneringen er siden starten blevet spillet under navnet Dongfeng Motor Wuhan Open på grund af et titelsponsorat fra Dongfeng Motor Corporation.

Vindere og finalister

Flest titler

Damesingle

Damedouble

Damesingle

Damedouble

Kilder 
 Wuhan Open 
 WTA - Wuhan Open

Noter 

 
Etableret i 2014
Frederiksborg Amts Tidende

Frederiksborg Amts Tidende, grundlagt 1839, var et dansk dagblad, der blev udgivet frem til 1962.
Avisen var ejet og udgivet af bogtrykker J. G. Salomon, fra 1841 boghandler Johan Julius Vosbein, fra 1848 kæmner og boghandler Lauritz Krog samt bogtrykker Chr. A. Hanson fra 1849.

Historie 
I sine første år var avisen ikke særligt populær i Frederiksborg, blandt andet fordi avisen ikke havde bevilling til politisk stof, hvorfor indholdet var stærkt præget af annoncer og lignende. Avisen positionerende sig dog under Chr. Hanson gradvist som Nordsjællands ubetinget førende aviser og en af provinsens stærkeste. Gennem mange år tegnede den moderate højrepolitiker Lars Dinesen avisens politik, dog kun frem til 1890 da der kom til brydninger i partiet og avisen tog stilling mod Dinesen og hele forligspolitikken som medførte oprettelsen af et nyt højreblad. 

Hanson ydede ikke den nødvendige kapital eller arbejdsindsats, som havde konsekvenser for avisen, da Venstre samtidig var i rask fremgang og Frederiksborg Amts Tidende var stærkt svækket fra ca. 1900-1915. Efter 1915 var avisen med Asger Karstensen i spidsen blevet et hovedorgan for den nye demokratiske konservatisme og voksede samtidig under hans energiske ledelse. I 1950'erne var avisens økonomiske grundlag svækket.

Navnevarianter 
 Nordsjælland (1957-1962)
 Frederiksborg Amts Tidende (1839-1957)

Referencer

Eksterne henvisninger 
 Digitaliserede udgaver af Frederiksborg Amts Tidende i Mediestream
 Frederiksborg Amts Tidende i opslagsværket "De Danske Aviser"

Aviser fra Danmark
Etableret i 1839
Ravnstrup (Herlufmagle Sogn)

Ravnstrup er en herregård der ligger nord for Næstved på Sydsjælland.

Den har eksisteret siden 1300-tallet. I Oluf Daa opførte et nyt hovedhus i to etager i 1494. Denne bygning brændte i 1947, men blev genopført i et nyt design af Ole Hagen.

I 1989 blev Ravnstrup brugt som agent-nissen A-38's bolig i julekalderen Nissebanden i Grønland.

List of owners 
 (1396-1407) Esbern Pedersen Krumpen
 (1407- ) Jens Esbernsen Krumpen
 ( - ) Herluf Nielsen Snekken
 ( -1496) Claus Daa
 (1496-1532) Oluf Daa
 (1532-1575) Claus Daa
 (1575-1600) Oluf Daa
 (1600-1641) Claus Daa
 (1641-1668) Christian Daa
 (1668-1672) Erik Krag
 (1668-1672) Oluf Rosenkrantz
 (1668- ) Mathias Worm
 (1672- ) Jens Nielsen Spend
 (1672-1690) Anders Jespersen Engberg
 (1690-1709) Hector Gottfried Masius
 (1709-1719) Christian Masius von de Maase
 (1719-1720) Jakob Hjort
 (1720) Frederik von de Maase
 (1720-1721) Edele Cathrine, gift 1) Kaas, 2) Wessel
 (1721-1740) Caspar von Wessel
 (1740-1747) Thomas Nielsen
 (1747-1760) Niels de Hofman
 (1760-1768) Eggert Christopher Knuth
 (1768-1778) Jørgen Mauritsen
 (1778-1805) Frederik Wilhelm Wedel-Jarlsberg
 (1805-1823) Conrad Danniskiold-Samsøe
 (1823-1843) Johanne Henriette Valentine Danneskiold-Samsøe bée Kaas
 (1843) Gustav Grüner
 (1843-1890) Georg Johan Røbye Grüner
 (1890-1896) Boet efter Georg Johan Røbye Grüner
 (1896-1917) Victor Hahn
 (1917-1918) Justus Ulrich
 (1918-1919) C. Jakheller
 (1919-1920) C. Wester
 (1920-1921) Johannes Berntsen
 (1921-1929) G.C. Jessen
 (1929- ) G. Howden-Rønnekamp
 (1936- ) U.O. Fischer-Rasmussen
 ( - ) E. Fischer-Rasmussen
 (2010- ) Hans Erik Larsen

Referencer

Eksterne henvisninger 
 Ravnstrup
 Ravnstrup

Bygninger, konstruktioner og anlæg i Næstved Kommune
Helsingørs Avis

Helsingørs Avis, grundlagt 1798, var et dansk dagblad, der blev udgivet frem til 1936.
Avisen var oprindelig ejet og udgivet af bogtrykker C. Michaelsen. Fra 1799 til 1885 af Grüner og Co. ved pastor Elias L. Grüner, dennes enke, og fra maj 1832 til 1885 af sønnen, pastor Peter V. Grüner. Fra 1885 til 1891 L. Lichtenberg, J.L. Tvede og R.L. Ulstup. Fra 1891 til 1935 J.M. Welsch.

Historie 
C. Michaelsen, den oprindelige ejer og udgiver, drev avisen med et ret tilfældigt indhold, men efter han for en letsindig artikel blev idømt en bøde på 200 Rdl., måtte avisen ophøre og Michaelsen forlod byen. 
Pastor Grüner vandt bedre indpas hos den meget driftige og velstående by, men ramtes af tilbagegangen fra 1814. Avisen oplevede dog fremgang med sønnen, der sjældent skrev  selv, var redaktør, mens J. D. Jacobi dækkede lokale spørgsmål.

Navnevarianter 
 Helsingørs Avis (1838-1936)
 Helsingøers Kgl. priv. inden- og udenlandske Efterretninger (1836-1837)
 Helsingørs Avis (1832-1835)
 Kongelig privilegeret Helsingørs Avis (1810-1832)
 Helsingøers Kgl. priv. inden- og udenlandske Efterretninger (1799-1810)
 Helsingøersbladet (1798-1799)

Referencer

Eksterne henvisninger 
 Digitaliserede udgaver af Helsingørs Avis i Mediestream
 Helsingørs Avis i opslagsværket "De Danske Aviser"

Aviser fra Danmark
Etableret i 1798
Danske virksomheder etableret i 1798
Hønsefond

Hønsefond (samme som kyllingefond, kyllingebouillon, hønsebouillon) er en fond kogt på hønsekød. Den er en udbredt ingrediens i mange køkkener, og laves ofte som et biprodukt af andre retter. Eksempelvis fra høns i asparges - hvor hønen koges i vand tilsat forskellige urter. Den suppe der bliver tilbage, koges yderligere ind til hønsefond. 

Tykkelsen kan variere meget,  og afhænger blot af hvor meget den koges ind. I en hel tynd udgave er der således blot tale om en hønsekødssuppe. Men hvis der koges yderligere ind, får fonden en meget mere koncentreret smag - som kan bruges i mange forskellige retter som en god smagsgiver. Især det franske køkken bruger meget fond generelt, herunder hønsefond.

Se også 
 Det franske køkken

Madlavning
Løgismose (virksomhed)

Løgismose er en dansk fødevarevirksomhed, der producerer og sælger mad og drikkevarer. Firmaeet har to datterselskaber; Løgismose Wine og Løgismose Dairy. Den driver også en delikatessebutik i København og har online salg. I 2011 påbegyndte de et samarbejde med discountsupermarkedskæden Netto, der lancerede produktlinje under Løgismosenavnet i 2010. Firmaeet er i dag en del af Løgismose Meyers.

Løgismose var i 2016 den første mælkeproducent til at få dyrevelfærds-mærket `anbefalet af Dyrenes Beskyttelse`. Her er blandt andet krav om, at tyrekalve ikke må aflives.

Historie 
Løgismose blev grundlagt af Sven og Lene Grønlykke, der opgav deres karriere som filmskabere for i stedet at blive kulinariske entreprenører. De opkaldte deres virksomhed efter deres herregård Løgismose på Fyn, som de havde købt i 1965. I 1970 opkøbte det det lokale Haarby Mejeri, der stod til at skulle lukke, og Falsled Kro, der var en nedslidt kro. De omdannede kroen til en gourmetrestaurant med fransk mad og introducerede nouvelle cuisine til Danmark under den franske kok Michel Michaud. I begyndelsen fløj de madvarer ind fra Frankrig, men det blev i stigende grad erstattet med varer fra deres egen herregård og lokale producenter. De importerede også franske vine, særligt beaujolais-vin, og introducerede Georges Duboeufs vine til det danske marked.

I 1976 etablerede parret også gourmetrestauranten Kong Hans Kælder i København., der blev landets første michelinrestauranten. I 2016 blev restauranten købt af Flemming Skouboe og hans familie, der også ejer Henne Kirkeby Kro.

Ejerskab 
Virksomheden blev købt af IK Investment Partners og er blevet lagt sammen med Claus Meyers virksomhed Meyer og har dannet Løgismose Meyers i 2015.

Forretningsområder 
Løgismose har solgt delikatesser i en butik ved Nordre Toldbod i København siden 1982.

Løgismose Mejeri blev grundlagt af Sven Grønlykke i 1969 i det tidligere Haarby Mejeris bygninger. Firmaeet ligger nu i det tidligere Allested mejeri I Allested.

Referencer

Eksterne henvisninger 
 

Fødevarevirksomheder i Danmark
Mejerier i Danmark
Vinhandlerkæder i Danmark
Danske virksomheder etableret i 1965
Faaborg-Midtfyn Kommune
Løgismose Meyers

Løgismose Meyers er en dansk fødevarevirksomhed baseret i København. Den producerer og sælger en lang række fødevareprodukter under navnene Løgismose og Meyers. Den ejer kæden Meyers Bageri, Meyers Diner og Meyers Madhus.

Historie 
Virksomheden blev etableret, da den britiske kapitalfond IK Investment Partners købte Løgismose fra familien Grønlykke samt størstedelen af Claus Meyers kulinariske aktiviteter. Tørk Eskild Furhauge overtog efter Steen Halbye som administrerende direktør i september 2016.

Aktiviteter 
Løgismose har et samarbejde med Salling Group mens Meyers har et samarbejde med Coop.

Meyers Catering driver kantiner, restauranter, caféer og barer. Meyers Køkken leverer catering til virksomheder og private. Meyers Bageri er en kæde af økologiske bagerier i København. Meyers Deli har to lokationer.

Referencer

Eksterne henvisninger 
 

Bagerbutikskæder i Danmark
Danske virksomheder etableret i 2015
Restauranter og spisesteder i Danmark
Montmartre (flertydig)

Montmartre kan henvise til:

 Montmartre – bakke og område i Paris
 Montmartre (dokumentarfilm) – dansk dokumentarfilm fra 2011 af Frederik With-Seidelin Skov
 Montmartre (spillested) – Jazzhus Montmartre